b'\n_START_ARTICLE_\nEl Alamein\n_START_PARAGRAPH_\nEl Alamein (tudi El Alamayn) (arabsko: \xd8\xa7\xd9\x84\xd8\xb9\xd9\x84\xd9\x85\xd9\x8a\xd9\x86, kar pomeni dve zastavi) je mesto na severu Egipta ob obali Sredozemskega morja. Mesto le\xc5\xbei 106 km zahodno od Aleksandrije in 240 km severozahodno od Kaira. Mesto je postalo znano med drugo svetovno vojno, ko so se v njegovi okolici odvijali odlo\xc4\x8dilni boji med zavezniki in nem\xc5\xa1kim afri\xc5\xa1kim korpusom. Do nedavnega je bila v mestu luka za transport nafte, zdaj pa se mesto razvija kot turisti\xc4\x8dno obmo\xc4\x8dje._NEWLINE_Leta 2007 je v njem prebivalo 7.397 prebivalcev. Podnebje tipi\xc4\x8dno sredozemsko z vro\xc4\x8dimi poletji in toplimi zimami. El Alamein je znan tudi po odli\xc4\x8dno ohranjenem okolji in \xc4\x8distim zrakom, ki vsako leto privabi vse ve\xc4\x8d turistov iz celega sveta. V mestu je vojni muzej posve\xc4\x8den vsem vojnam v severni Afriki ter kostnice nem\xc5\xa1kih, italijanskih in britanskih vojakov, ki so padli v bojih za severno Afriko.'